Ministerstvo financií Slovenskej republiky

Usmernenie č.:	10/2007 - U	

Aktualizácia č.:		 

Vecné zameranie:        Usmernenie k základným nastaveniam Informačného systému účtovníctva fondov a k postupu účtovania platobnej jednotky pre programové obdobie 2007 - 2013

Vydáva:		Odbor systémových analýz a účtovníctva
Sekcia európskych a medzinárodných záležitostí
Ministerstvo financií SR 

Určené pre:               		platobné jednotky a certifikačný orgán

Počet príloh:                     

Dátum vydania:	3.9.2007

Dátum platnosti:	3.9.2007

Schválila: 			..................................................................
Mgr. Marcela Zubriczká 
                                generálna riaditeľka sekcie európskych a medzinárodných záležitostí

Usmernenie č. 10/2007 – U k základným nastaveniam Informačného systému účtovníctva fondov a k postupu účtovania platobnej jednotky 
pre programové obdobie 2007 - 2013

Obsah 

1.  Úvod
2.  Základné nastavenia systému ISUF
2.1 Organizačná štruktúra
2.2 Programová štruktúra
2.3 Štruktúra rozpočtu
3.  Nastavenie účtovníctva
3.1 Organizácia účtovníctva, mena, v ktorej sa vedie účtovníctvo a účtovné obdobie
3.2 Účtový rozvrh
3.3 Doklady
4.  Popis účtovných prípadov vznikajúcich na platobnej jednotke a ich účtovanie
4.1 Účtovné prípady na PJ súvisiace so schvaľovaním žiadostí prijímateľov
4.2 Účtovné prípady na PJ súvisiace so spracovaním platieb
4.3 Účtovné prípady na PJ súvisiace s predkladaním súhrnných žiadostí o platbu z PJ na CO a s prevodom peňažných prostriedkov EÚ z osobitného účtu CO na príjmové rozpočtové účty PJ
4.4 Spracovanie dokladov v module FI

1.  Úvod
Certifikačný orgán má v súlade so Systémom finančného riadenia štrukturálnych fondov a Kohézneho fondu na programové obdobie 2007 – 2013 a Systémom finančného riadenia Európskeho fondu pre rybné hospodárstvo na programové obdobie 2007 – 2013 v podmienkach Slovenskej republiky v kompetencii vydávanie usmernení k finančnému riadeniu štrukturálnych fondov, Kohézneho fondu a Európskeho fondu pre rybné hospodárstvo. 
Cieľom tohto usmernenia je na národnej úrovni zabezpečiť jednotné podmienky vedenia účtovníctva prostredníctvom Informačného systému účtovníctva fondov (ďalej iba „systému ISUF“) a stanoviť postupy pre platobné jednotky v súlade s platnými právnymi predpismi Európskych spoločenstiev a Slovenskej republiky pre operačné programy financované zo štrukturálnych fondov, Kohézneho fondu a Európskeho fondu pre rybné hospodárstvo v rámci programového obdobia 2007 – 2013.
Podľa čl. 60 nariadenia  Rady (ES) č. 1083/2006 ustanovujúceho všeobecné ustanovenia o Európskom fonde regionálneho rozvoja, Európskom sociálnom fonde a Kohéznom fonde a čl. 59 nariadenia Rady (ES) č. 1198/2006 o Európskom fonde pre rybné hospodárstvo (ďalej iba „fondy“) je potrebné, aby subjekty zabezpečujúce riadenie a implementáciu projektov štrukturálnych fondov a Kohézneho fondu, viedli samostatný účtovný systém alebo používali vhodné účtovné kódy pre všetky transakcie týkajúce sa projektov pri dodržaní požiadaviek národnej legislatívy pre vedenie účtovníctva. Je potrebné, aby právnické osoby (účtovné jednotky), ktorých súčasťou je certifikačný orgán alebo platobná jednotka, viedli účtovníctvo spôsobom, ktorý umožní zabezpečiť jednotný postup účtovania, poskytovania výstupov z účtovníctva a spracovania údajov vyhovujúcich požiadavkám Európskej komisie.
Certifikačný orgán a platobná jednotka vedú účtovníctvo v súlade so zákonom č. 431/2002 Z.z. o účtovníctve v znení neskorších predpisov ako vnútorná organizačná zložka bez právnej subjektivity a súčasť právnickej osoby - účtovnej jednotky podľa zákona č. 431/2002 Z.z. o účtovníctve v znení neskorších predpisov, ktorá je  ministerstvom alebo inou právnickou osobou a plní funkcie certifikačného orgánu alebo platobnej jednotky. Certifikačný orgán a platobná jednotka účtujú všetky skutočnosti, ktoré sú predmetom účtovníctva a súvisia s poskytovaním prostriedkov EÚ a prostriedkov spolufinancovania zo štátneho rozpočtu prijímateľovi a vrátením prostriedkov od prijímateľa.
Vedenie účtovníctva certifikačného orgánu a platobnej jednotky je zabezpečované prostredníctvom informačného systému účtovníctva fondov (ďalej iba „systém ISUF“). Systém ISUF je založený na spracovávaní procesov v prostredí SAP R/3 prostredníctvom  jednotlivých modulov.
Účtovné prípady, ktoré vznikajú na úrovni certifikačného orgánu alebo platobnej jednotky sa účtujú v rámci samostatného účtovného okruhu systému ISUF priradeného k certifikačnému orgánu alebo ku konkrétnej platobnej jednotke.
V rámci systému ISUF sa vedie účtovníctvo spôsobom, ktorý zabezpečuje:
-	jednotný spôsob sledovania a účtovania  štrukturálnych fondov na úrovni certifikačného orgánu a všetkých platobných jednotiek prostredníctvom jednotnej konfigurácie systému, vrátane centrálnej tvorby účtového rozvrhu,
-	oddelené účtovanie účtovných prípadov vznikajúcich na úrovni certifikačného orgánu alebo platobnej jednotky  od ostatných účtovných prípadov vznikajúcich v rámci účtovnej jednotky - právnickej osoby, ktorá  plní funkcie certifikačného orgánu alebo platobnej jednotky a ktorej je certifikačný orgán alebo platobná jednotka súčasťou, účtovaním účtovných prípadov vznikajúcich na úrovni certifikačného orgánu alebo platobnej jednotky v samostatnom účtovnom okruhu ISUF,
-	začlenenie účtovníctva vedeného na úrovni platobnej jednotky do účtovníctva účtovnej jednotky - právnickej osoby ktorej je súčasťou a to dodržiavaním rámcovej účtovej osnovy a postupov účtovania prislúchajúcich  danej právnickej osobe a zostavovaním a poskytovaním údajov v štruktúre účtovnej závierky z ISUF za samostatný účtovný okruh priradený platobnej jednotke na účely zostavenia účtovnej závierky  za právnickú osobu - účtovnú jednotku podľa zákona č. 431/2002 Z.z. o účtovníctve v znení neskorších predpisov.
Úlohou certifikačného orgánu a platobnej jednotky je aplikovať usmernenie na svoje špecifické podmienky (najmä podľa špecifík účtovných jednotiek, fondov a operačných programov), vykonať úpravu, resp. doplnenie príslušných dokumentov, vrátane svojho interného manuálu.
2.  Základné nastavenia systému ISUF
Vedenie účtovníctva fondov sa zabezpečuje v prostredí SAP R/3 prostredníctvom modulov, ktoré vyžadujú jednoznačné ohraničenie účtovných operácii podľa jednotlivých fondov a zároveň podľa organizačných útvarov podieľajúcich sa na finančnom a ekonomickom riadení štrukturálnych fondov a Kohézneho fondu. 
Procesy v informačnom systéme účtovníctva fondov sú realizované v SAP/R3 prostredníctvom modulov:
•	PS - systém riadenia projektov
•	MM - materiálové hospodárstvo 
•	IM - investičný manažment 
•	FI - finančné účtovníctvo
•	FM - riadenie rozpočtu
Štandardné funkcie v systéme ISUF sú založené na logickej stavbe, ktorú tvoria 3 základné štruktúry:

1. Organizačná štruktúra	2. Programová štruktúra	3. Štruktúra rozpočtu	
Nákladový okruh	Obdobie pomoci	Funkčná oblasť	
Účtovný okruh	Riadiaci orgán	Fond	
Pracovný úsek	Program	Finančná položka	
Finančné stredisko	Prioritná os		
Stanovište	Fond		
Prístupové práva a role	Opatrenie		

2.1 Organizačná štruktúra
Z pohľadu organizačnej štruktúry jednotlivé projekty fondov sú priradené k nasledujúcim objektom systému ISUF:
	
1)	Nákladový okruh:	zodpovedá nadradenej štruktúre fondov, na ktorú nadväzuje ďalšie organizačné členenie,
2)	Účtovný okruh:	zodpovedá účtujúcej  jednotke, ktorou je certifikačný orgán alebo platobná jednotka,
3)	Pracovný úsek:	zodpovedá príslušnému fondu. Pracovné úseky sú spoločné objekty pre programové obdobie 2004 – 2006 a 2007 – 2013.
4)	Finančné stredisko:  predstavuje organizačnú jednotku organizácie z pohľadu miest čerpania výdavkov rozpočtu a plnenia príjmov.
5)	Stanovište: 	zodpovedá riadiacemu orgánu/sprostredkovateľskému orgánu pod riadiacim orgánom. 

Účtovný okruh
Účtovný okruh predstavuje samostatnú organizačnú jednotku, resp. samostatne účtujúcu jednotku. 

Tabuľka č. 1: Zoznam účtovných okruhov  pre certifikačný orgán a platobné jednotky
 
Účtovný okruh	Názov	Fond	
1100	Certifikačný orgán 	ERDF, KF, ESF, EFF	
2110	Platobná jednotka MH SR	ERDF	
2120	Platobná jednotka MVRR SR	ERDF	
2130	Platobná jednotka MŽP SR 	ERDF, KF	
2140	Platobná jednotka MDPT SR	ERDF, KF	
2150	Platobná jednotka PPA	EFF	
2160	Platobná jednotka MŠ SR	ESF, ERDF	
2170	Platobná jednotka MPSVR SR	ESF	
2210	Platobná jednotka MF SR	ERDF	
2220	Platobná jednotka MZ SR	ERDF	

Vzťah hierarchickej podriadenosti, resp. nadriadenosti medzi certifikačným orgánom a platobnou jednotkou v systéme ISUF neexistuje. Majú rovnocenné postavenie pre vzájomné zúčtovanie pohľadávkovo – záväzkových vzťahov. 
V programovom období 2007 – 2013 je pre účtovnú jednotku certifikačný orgán určený spoločný účtovný okruh pre ERDF, ESF, EFF a Kohézny fond (kód 1100) a taktiež pre platobnú jednotku, ktorá súbežne účtuje finančné operácie ERDF a KF je určený len jeden spoločný účtovný okruh, tzn. jeden účtovný okruh pre platobnú jednotku MDPT SR (2140) a jeden účtovný okruh pre platobnú jednotku MŽP SR (2130). 

Pracovný úsek
Pre potreby interného výkazníctva a externého výkazníctva sú v rámci systému ISUF naďalej využívané pracovné úseky. Pracovný úsek predstavuje konkrétny fond a je priradený k prvku projektu, čím je určený aj príslušný  zdroj financovania.

Tabuľka č. 2: Zoznam pracovných úsekov 

 Kód	Pracovný úsek	
DUMY	Dummy PU	
K100	KF	
S100	ERDF       	
S400	ESF        	
S300	EFF	

Finančné stredisko

Finančné stredisko je v systéme ISUF zadefinované pre každú platobnú jednotku a certifikačný orgán. Na úrovni finančných stredísk je možné rozpočtovať a sledovať čerpanie výdavkov a plnenie príjmov. Finančné strediská sú v systéme ISUF hierarchicky usporiadané, na základe čoho je zabezpečený prehľad o sledovaní a vykazovaní rozpočtovaných prostriedkov, výdavkovom a príjmovom procese až na vyššej úrovni, napr. za platobnú jednotku ako celok.

Tabuľka č. 3: Zoznam finančných stredísk podľa účtovných okruhov

Fin. stredisko	Účtovný okruh	Názov účtovnej jednotky	
1100M pre SF, 1200M pre KF	1100	Certifikačný orgán	
2110, 2110M	2110	Platobná jednotka MH SR	
2120, 2120M	2120	Platobná jednotka MV RR SR	
2130, 2130M pre ŠF, 2131, 2131M pre KF	2130	Platobná jednotka MŽP SR	
2140, 2140M pre ŠF, 2141,2141M pre KF	2140	Platobná jednotka MDPT SR	
2150, 2150M	2150	Platobná jednotka PPA	
2160, 2160M	2160	Platobná jednotka MŠ SR	
2170, 2170,M	2170	Platobná jednotka MPSVR SR	
2210, 2210M	2210	Platobná jednotka MF SR	
2220, 2220M	2220	Platobná jednotka MZ SR	

Stanovište

Tabuľka č. 4: Zoznam SORO a RO
Číselník PJ	Kód stanovišťa	RO - SORO	
2110	MH SR	2117	RO - MH - KONKURENCIESCHOPNOSŤ	
		2118	SORO - 1 - KONKURENCIESCHOPNOSŤ	
		2119	SORO - 2 - KONKURENCIESCHOPNOSŤ	
2120	MVRR SR	2127	RO - MVRR - ROP	
		2128	RO - MVRR - OP BA	
		2129	RO - MVRR - OP TP	
2130	MŽP SR	2133	RO - MŽP - OP ŽP	
2140	MDPT SR	2142	RO - MDPT - OP DOPRAVA	
2150	PPA	2153	RO - MP SR - EFF	
		2154	SORO - PPA - EFF	
2160	MS SR	2163	RO - MŠ - OP VZDELÁVANIE	
		2164	RO - MŠ - VÝSKUM VÝVOJ	
		2165	SORO - AMŠSRŠFEÚ OP VZDEL	
		2166	SORO - AMŠSRŠFEÚ OP VÝSKUM	
2170	MPSVR SR	2174	RO - MPSVR - OP ZSI	
		2175	SORO - FSR - OP ZSI	
		2176	SORO - SIA - OP ZSI	
2210	MFSR	2211	RO - ÚV - OP IS	
		2212	SORO - MF - OP IS	
2220	MZ SR	2221	RO - MZ - OP ZDRAVOTNÍCTVO	
		2222	SORO - MZ -  OP VZDELÁVANIE	

Prístupové práva a role

Kmeňové záznamy používateľov

Kmeňové záznamy umožňujú používateľom prihlásiť sa do systému a povoľujú obmedzený prístup pre funkcie a objekty. Prideľovanie rolí používateľom sa vykonáva jednotne  v rámci centrálnej správy používateľov.

Kontroly oprávnení

Pre riadenie kontroly oprávnení musí byť kontrola oprávnení zahrnutá v zdrojovom kóde transakcie a k nej prislúchajúcich  objektov. Systém porovnáva hodnoty profilu oprávnení (priradené správcom oprávnení) s hodnotami potrebnými pre vykonanie programom špecifikovanej aktivity. Používateľ môže vykonať danú aktivitu iba pod podmienkou, ak kontrola oprávnení prebehne pre každé pole objektu oprávnenia úspešne. 

Generátor profilov

Generátor profilov predstavuje nástroj pre vytváranie a údržbu oprávnení – rolí. Je využívaný správcami oprávnení, ktorí na základe schválenia danej role zodpovednými zamestnancami vytvárajú a menia oprávnenia pre používateľov systému. Týmto sa zabezpečí prístup používateľa iba k dátam, pre ktoré sú mu schválené oprávnenia, bez možnosti zasahovania do iných dát. Role sú generované na základe povolených transakcií, ktoré obsahujú aktivity potrebné pre pracovnú oblasť daného zamestnanca. Materské role sú vytvárané dodávateľom systému ISUF. 

Používatelia majú prístup iba ku vopred určeným transakciám a dátam. Rozsah obmedzenia určujú im priradené role. Obmedzenia sa týkajú organizačných zložiek ako sú účtovný okruh, pracovný úsek, finančné stredisko, finančný okruh, závod, atď. 

Vzhľadom na zmenu funkcionalít a použitie odlišných objektov pre programové obdobie 2007 – 2013 sú v ISUF vytvorené nové role. Odlíšenie týchto rolí od rolí pridelených pre programové obdobie 2004 - 2006 je zabezpečené doplnením číselného znaku „2“ , napr. :
Programové obdobie 2004 – 2006:		Z_IM_DISPL
Programové obdobie 2007 – 2013:		2Z_IM_DISPL

Podrobnosti pre zriadenie, zmenu a zrušenie prístupových práv v systéme ISUF upravuje Usmernenie MF SR č. 6/2007 – U k prístupovým právam do systému ISUF, ktoré definuje povinnosti používateľa systému ISUF. Súčasťou usmernenia je aj formulár žiadosti, ktorým používatelia žiadajú o prístup do systému ISUF.

Tabuľka č. 5: Popis identifikátora role

Pozícia 
v identifikátore role	Počet znakov	Popis	
1.	2	2Z	
2.	1	Podčiarnik	
3.	2 minimálne 	skratka modulu SAP/R3 (skratka modulu môže byť aj dlhšia, resp. iný skrátený významový popis)	
4.	1	Podčiarnik	
5.	19 maximálne  (pre dcérske role)	text - významový popis role 	
6.	1	Podčiarnik	
7.	4 minimálne 	skratka organizačnej zložky - účtovný okruh pre dcérske role	
napr.:          2Z_FI_UCT_2110

Zoznam rolí pre jednotlivé moduly

V systéme ISUF sú pre používateľov definované nasledujúce role (systémy UFT, klient 300 a UFO, klient 100):

Popis	Navrhovaná rola pre 2PO	
Dočasná rola pre potreby prezerania	Z_ALL_DISPL	
Nekritické bázové oprávnenia	Z_BC_ENDUSER	
Profil pre  založenie bankových účtov	Z_FI_BANKY	
Finančné účtovníctvo - prezeranie	Z_FI_DISPL 	
Výkazníctvo FI, FM, žiadosti	2Z_FI_FM_VYKAZY	
Príprava odoslania PP do ŠP na realizáciu	2Z_FI_PLATBY_FM  	
Odoslanie plat. príkazov do ŠP overovateľmi	2Z_FI_PLATBY_OV  	
Specialne cinnosti nad rámec bežných účt. zápisov	Z_FI_SPEC_CT	
Údržba tabuliejk - Finančný manažér	Z_FI_TAB	
Finančné účtovníctvo -Spracovanie účtovných dokladov	2Z_FI_UCT	
Finančné účtovníctvo pre finančných manažérov a overovateľov	2Z_FI_UCT_FM	
Výkazníctvo FI,  žiadosti	2Z_FI_VYKAZY	
Aktivácia a rušenie Elur-ov	Z_FM_ELUR 	
Riadenie programov	2Z_IM_ALL 	
Prezeranie programu a jeho rozpočtu	2Z_IM_DISPL	
Správa programovej štruktúry	2Z_IM_SPPROG	
Rozpočtovníctvo programu	2Z_IM_SPROZP	
Rola pre zobrazenie knihy dlžníkov	2Z_KD_DISP	
Prezeranie projektov a ich rozpočtu	2Z_PS_DISPL	
Prezeranie progr. Štruktúry a jej rozpočtu	2Z_PS_IM_DISPL	
Celkove view	Z_SAP_ALL_VIEW	
Infosystém 2.PO		2Z_ISUF_INFOSYST	

V prípade, ak používateľ nemá prístup pre zvolenú transakciu a po zobrazení hlásenia: „Nemáte oprávnenie na transakciu“ v spodnej časti obrazovky je potrebné zadať kód transakcie „ /nsu53“ do príkazového poľa. Uvedená transakcia slúži na vykonanie kontroly oprávnení konkrétneho používateľa. Používateľ zasiela „print screen“ obrazovky vykonanej kontroly oprávnení na garantov systému ISUF a následne po dohode s príslušným garantom žiada o zmenu prístupových práv.

2.2 Programová štruktúra
Programová štruktúra pre programové obdobie 2007 - 2013 zodpovedá hierarchickému usporiadaniu príslušných úrovní 
pre jednotlivé operačné programy a tvoria ju  tieto úrovne:                                                    
1)	Obdobie pomoci – jeden znak: kód „2“ znamená programové obdobie 2007 – 2013,
2)	Riadiaci orgán – jeden znak,
3)	Kód programu s poradovým číslom v rámci Riadiaceho orgánu – jeden znak,
4)	Kód prioritnej osi s poradovým číslom – jeden znak,
5)	Fond – jeden znak,
6)	Opatrenie s poradovým číslom – dva znaky. 
Číselník kódov pre prostriedky EÚ a prostriedky spolufinancovania zo štátneho rozpočtu sa vydáva samostatným usmernením MF SR.
Presuny finančných prostriedkov v štruktúre programov možno vykonať v súlade so zákonom č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a platným metodickým pokynom MF SR na usmernenie programového rozpočtovania. Presuny týchto prostriedkov schválených v programoch, častiach programov nie je možné realizovať do ostatných programov, resp. častí programov, ktoré nemajú väzbu na tieto prostriedky.
Programový projekt/prvok štátneho rozpočtu reprezentuje prepojenie medzi opatrením príslušnej prioritnej osi, a predstavuje objekt rozpočtu, na ktorom sa rozpočtujú výdavky pre schválené projekty daného opatrenia pre jednotlivé fondy EU.
Programová klasifikácia štátneho rozpočtu je v systéme  ISUF nadefinovaná  po zaslaní číselníkov zo zdrojového systému RIS. Na základe dodaného prevodníka Programový prvok štátneho rozpočtu – eurokód opatrenia systém ISUF umožňuje sledovanie čerpania prostriedkov na úrovni programového prvku (požadované vo vzťahu k IS Štátna pokladnica pri platbách, vstupoch do záväzkov, a pri komunikácii a spracovaní dokladov vo vzťahu k RIS). Pre potreby vykazovania a vyhotovenia výstupov na účely hodnotenia projektov vo vzťahu k rozpočtu ES systém ISUF používa eurokódy. Jednotlivé projekty sú priradené k opatreniu. 

2.3 Štruktúra rozpočtu
Štruktúra objektov v systéme  ISUF, ktorými sú funkčná oblasť, fond a finančná položka zodpovedá štruktúre štátneho rozpočtu, ktorú tvoria:
-	kódy rozpočtového programu,
-	kódy zdrojov ,
-	kódy rozpočtovej klasifikácie (funkčná a ekonomická klasifikácia),
-	kódy investičných akcií (podľa registra invenstícií) .

Fondy a zdroje financovania
Fond reprezentuje jednotlivé fondy EU a prostriedky na spolufinancovanie zo štátneho rozpočtu. Pre programové obdobie 2007 – 2013 sú doplnené nové kódy zdrojov financovania, na ktoré budú vygenerované prípustné kombinácie všetkých objektov rozpočtovej klasifikácie. Zdroje financovania pre fondy nie je potrebné sledovať za minulé roky v členení rok – zdroj. Minulé roky budú súhrnne sledované na zdrojoch kódov 13xx tak, ako v programovom období 2004 - 2006.
Tabuľka č. 6: Identifikátor fondu 

               Fond	Označenie
11L1	Európsky fond pre rybné hospodárstvo (prostriedky EÚ)
11L2 	Európsky fond pre rybné hospodárstvo – spolufinancovanie zo ŠR 
11S1 	Európsky fond regionálneho rozvoja (prostriedky EÚ)
	11S2 	Európsky fond regionálneho rozvoja – spolufinancovanie zo ŠR 
	11T1 	Európsky sociálny fond (prostriedky EÚ)
	11T2 	Európsky sociálny fond – spolufinancovanie zo ŠR
	11U1 	Kohézny fond (prostriedky EÚ)
	11U2 	Kohézny fond – spolufinancovanie zo ŠR      

Finančná položka

Objekt finančná položka slúži na evidovanie ekonomickej a funkčnej klasifikácie, pri kapitálových výdavkoch nesie informáciu aj o čísle investičnej akcie na platobnej jednotke. Definície príslušných kombinácií ekonomickej, funkčnej klasifikácie a čísla investičnej akcie vychádzajú z príslušného opatrenia Ministerstva financií SR, ktorým sa ustanovuje ekonomická klasifikácia rozpočtovej klasifikácie, z príslušnej vyhlášky Slovenského štatistického úradu, podľa ktorej sa určuje funkčná klasifikácia rozpočtovej klasifikácie, z Registra investícií   a z potrieb organizácie, na základe ktorých  vznikne požiadavka na kombináciu konkrétneho kódu ekonomickej klasifikácie, konkrétneho kódu funkčnej klasifikácie a čísla investičnej akcie . 
Ekonomická klasifikácia je v systéme uložená vo forme hierarchickej štruktúry, čím je zabezpečené automatické sumarizovanie podpoložiek do položiek a kategórií rozpočtovej klasifikácie, ktoré sú na vyšších hierarchických úrovniach. Požadovanú kombináciu ekonomickej a funkčnej klasifikácie je tvorená na najnižšej úrovni rozpočtovej položky. Vyššie sumarizačné úrovne sú automaticky tvorené systémom ISUF z dynamických dát na položkách alebo podpoložkách.

Formát a obsah finančnej položky
EEEEEE-FFFFF- CIA, napr. 633001-01121, 712001-01121-1234567
E	-	ekonomická klasifikácia
F	-	funkčná klasifikácia
CIA	-	číslo investičnej akcie 

Rozpočtová klasifikácia pre druhé programové obdobie je súčasťou spoločnej databázy kmeňových záznamov Rozpočtovej položky  v ISUF. Je pravidelne aktualizovaná podľa zdrojového informačného systému RIS.

Verzie štátneho rozpočtu

Evidencia štátneho rozpočtu v systéme ISUF zohľadňuje proces tvorby a schvaľovania štátneho rozpočtu Slovenskej republiky, ktorý je najskôr schválený na úrovni vlády SR a následne Národnej rady SR zákonom o štátnom rozpočte.

Verzia štátneho rozpočtu	Popis	
0	Schválený rozpočet - NR SR	
1	Schválený rozpočet  - vládou SR	

Systém ISUF pracuje v mesiaci január s verziou štátneho rozpočtu „1“. V tejto verzii štátneho rozpočtu systém ISUF nevykonáva automatické sledovanie čerpania prostriedkov štátneho rozpočtu, preto je používateľ systému ISUF povinný vykonávať túto kontrolu manuálne, pričom prípadné prekročenie čerpania rozpočtu je povinný vyrovnať po načítaní verzie štátneho rozpočtu „0“ do systému ISUF.

Rozpočet platobnej jednotky

Zdrojovým systémom pre rozpočet platobnej jednotky je Rozpočtový informačný systém. Na základe správne preneseného rozpočtu resp. hodnôt narozpočtovaných súm na najnižšej úrovni rozpočtovej klasifikácie z RIS do systému ISUF je možné zabezpečiť v systéme ISUF presné sledovanie čerpania prostriedkov podľa projektov prostredníctvom štruktúry:
•	finančné stredisko (účtovný okruh);
•	fondov (kód zdroja);
•	funkčnej oblasti (opatrenie/podopatrenie, resp. program/prvok programového rozpočtovania);
•	finančných položiek (rozpočtová klasifikácia – ekonomická klasifikácia, funkčná klasifikácia a číslo investičnej akcie)  pre konkrétne platobné jednotky. 

Rozpočet platobnej jednotky sa vypracuje pre každý fond podľa štruktúry programu, ku ktorému daný fond zodpovedá. Po vypracovaní rozpočtu a po schválení projektu sa vykoná rozdelenie rozpočtu z úrovne podopatrenia (resp. opatrenia) na projekt. Predpokladá sa použitie metódy tvorby rozpočtu „zdola nahor“. Systém ISUF zabezpečuje sumarizáciu hodnôt na nadradených úrovniach.

V systéme ISUF je možné sledovanie hierarchickej štruktúry položiek rozpočtu platobnej jednotky, sledovanie viazania a čerpania prostriedkov podľa schémy kódov zdrojov rozpočtovej klasifikácie, eurokódov a štruktúry programového rozpočtovania. Prostredníctvom obrazovky prehľadu rozpočtu je možné zobrazovať a sledovať konkrétne rozpočtové hodnoty na konkrétnych položkách rozpočtovej klasifikácie.

3.  Nastavenie účtovníctva
3.1 Organizácia účtovníctva, mena, v ktorej sa vedie účtovníctvo a účtovné obdobie

Organizácia účtovníctva

Účtovníctvo certifikačného orgánu a platobných jednotiek sa vedie v samostatných účtovných okruhoch ISUF. Účtovný okruh predstavuje samostatne účtujúcu jednotku. Účtovníctvo vedené na úrovni certifikačného orgánu alebo platobnej jednotky  v príslušnom účtovnom okruhu ISUF sa začleňuje do účtovníctva právnickej osoby - účtovnej jednotky, kam certifikačný orgán alebo platobná jednotka, ako súčasť právnickej osoby,  patrí.    

Mena, v ktorej sa vedie účtovníctvo

Účtovníctvo sa vedie v mene SK. Skutočnosti vyjadrené v cudzej mene sa účtujú aj v cudzej mene. Cudzou menou je EUR.  
Každý účtovný zápis v ISUF  sa vykonáva v mene dokladu, resp. v mene transakcie, ktorou je EUR  alebo v SK a vo firemnej mene, ktorou je SK.

Účtovné obdobie

Účtovným obdobím je kalendárny rok. Ku každému účtovnému okruhu je priradený  variant na údržbu účtovných období v module FI čo umožní samostatnú údržbu na úrovni účtujúcej jednotky.

3.2 Účtový rozvrh
Nastavenie systému ISUF vrátane nastavenia účtového rozvrhu je orientované  na platnú národnú legislatívu, najmä  na  zákon č. 431/2002 Z.z. o účtovníctve v znení neskorších predpisov a príslušné opatrenia MF SR podľa §4 ods. 2 zákona platné pre rozpočtové organizácie, zákon č. 523/2004 o rozpočtových pravidlách verejnej správy v znení neskorších predpisov  a potreby z pohľadu systému finančného riadenia  SF, KF a EFF.

Účtový rozvrh  sa v ISUF zadáva centrálne a má centrálnu údržbu. Účtový rozvrh je definovaný na základe  rámcovej  účtovej osnovy  platnej  pre rozpočtové organizácie.
Účtový rozvrh  je definovaný  pre každý účtovný okruh (PJ, CO). 

Štruktúra  účtu hlavnej knihy
6 miestne účty hlavnej knihy
XXX xxx
           
            posledné 3 miesta - analytické členenie účtu

prvé 3 miesta -  syntetický  účet

Názvová konvencia účtového rozvrhu ISUF a vlastnosti účtového rozvrhu 

Názov účtového rozvrhu : Účtová osnova UFSK  s plným názvom  „ Účtová osnova účtovníctva fondov“

	Parameter	
Účtová osnova	UFSK	
Označenie	Účtová osnova  UFSK	
Jazyk pre údržbu	SK	
Alternatívny jazyk pre údržbu	EN	
Počet znakov účtu HK 	6	

Účty účtového rozvrhu certifikačného orgánu a platobnej jednotky:

Trieda 2	
211 xxx	Financovanie výdavkov rozpočtových organizácií		
213 xxx	Transfery		
215 xxx	Zúčtovanie nedaňových príjmov		
234 xxx	Výdavkový rozpočtový účet  	90
	
235 xxx
	Príjmový rozpočtový účet 
	90	
245 xxx
	Ostatné bežné účty
	90	
248 xxx
	Osobitné bežné účty prostriedkov z rozpočtu ES
	90	
262 	Peniaze na ceste		
Trieda 3	
314 xxx	Poskytnuté prevádzkové preddavky 	60	
378 xxx	Iné pohľadávky	60	
346 xxx	Dotácie a ostatné zúčtovanie so štátnym rozpočtom		
349 xxx	Príspevky z rozpočtu ES a zúčtovanie s  rozpočtom ES		
379 xxx	Iné záväzky		
Trieda 4			
430 XXX	 Finančné náklady		
Trieda 9			
9xxxx	Pod súvahová evidencia		
961 	Začiatočný účet súvahový		
962 	Konečný účet súvahový		
964 	Saldo výdavkov a nákladov rozpočtového hospodárenia		
965 	Saldo príjmov a výnosov rozpočtového hospodárenia		

Typy účtov

Pre  programové obdobie 2007 – 2013  sú udržiavané tieto typy účtov:

+ 	všetky typy účtov
K	účty dodávateľov
D 	účty odberateľov
S 	účty hlavnej knihy

Kmeňové záznamy účtov hlavnej knihy
Kmeňový záznam účtu HK je členený do dvoch segmentov: segmentu účtovej osnovy a účtovného okruhu. Všetky účty sa zakladajú na úrovni účtovej osnovy  MF SR  a na úrovni účtovných okruhov.
Texty názvov účtov hlavnej knihy budú udržiavané v slovenskom jazyku. V prípade potreby je možné na úrovni kmeňového záznamu doplniť názov účtu aj v cudzom jazyku napr. v angličtine.

Účty HK – typ účtu S
Do tejto skupiny sú zahrnuté všetky účty HK, na ktoré sa predpokladá účtovanie priamo na hlavnej knihe – účty triedy 2, triedy  4, triedy 9. 
 
Kontrolné účty HK pre vedľajšiu knihu dodávateľov -  typ účtu K
Táto skupina účtov je definovaná so špeciálnym statusom pre kontrolné účty. Účtovanie prostredníctvom účtu dodávateľa, partnera.

Kontrolné účty HK pre vedľajšiu knihu odberateľov -   typ účtu D
Táto skupina účtov je definované so špeciálnym statusom pre kontrolné účty.
Účtovanie prostredníctvom účtu partnerov a iných dlžníkov, odberateľa.

Kmeňové záznamy partnerov  
- záväzkový vzťah k PJ, CO 
Kmeňové záznamy partnerov z pohľadu záväzkových vzťahov sa zadávajú pre programové obdobie 2007 – 2013 cez definované rozhranie ITMS  - ISUF.
Každý partner sa zakladá na všeobecnej úrovni a na úrovni PJ sa zakladá iba v prípade potreby spracovania žiadosti, projektu.
Prijímateľ ako dodávateľ sa pri zakladaní začleňuje do jednej z týchto skupín s následnou konfiguráciou pre zabezpečenie účtovných operácií:
Na úrovni Platobných jednotiek budú udržiavané tieto skupiny dodávateľov:
•	KP – súkromný sektor  (KPP S)		
•	KP – rozpočtové organizácie (KPP R)	
•	KP – príspevkové organizácie (KPP P)	
Na úrovni certifikačného orgánu sú definované tieto skupiny dodávateľov:
•	Dodávatelia - Platobné jednotky	
•	Číselné intervaly pre ID partnerov na úzení Slovenskej republiky v ISUF sa prevezmú z  programového obdobia  2004-2006
Na úrovni ISUF je potrebné striktne dodržiavať kontrolu na duplicitné spracovanie KMZ partnera  pre ŠF, KF a EFF a kontrolu na IČO.
Kmeňové záznamy partnerov  
- pohľadávkovy vzťah k PJ, CO
Kmeňové záznamy partnerov z pohľadu pohľadávkových vzťahov sa zadávajú pre  programové obdobie  2007 - 2013 cez rozhrania ISUF - ITMS. Kmeňový záznam partnera ako odberateľa sa zakladá na úrovni PJ a CO, hneď bezprostredne po založení kmeňového záznamu  ako dodávateľa.
Každý partner sa zakladá na všeobecnej úrovni a na úrovni PJ, CO sa zakladá iba v prípade potreby spracovania žiadosti o vrátenie prostriedkov.
Partner ako odberateľ sa pri zakladaní začleňuje  do jednej z týchto skupín  s následnou  konfiguráciou pre zabezpečenie účtovných operácií:
Na úrovni Platobných jednotiek sa udržiavajú tieto skupiny odberateľov:
•	PLAO – odberateľ CO
•	KP – súkromný sektor  (KPP S)		
•	KP – rozpočtové organizácie (KPP R)	ROZO
•	KP – príspevkové organizácie (KPP P)	
Na úrovni ISUF je potrebné striktne dodržiavať kontrolu na duplicitné spracovanie KMZ partnera pre ŠF, KF a EFF. Pri zakladaní KMZ - odberateľa sa vykoná prepojenie medzi partnerom  ako dodávateľom a partnerom ako odberateľom. Celé vyhodnocovanie pohľadávkovo záväzkových vzťahov vo výkazníctve je postavené na IČO partnera.
Kmeňové záznamy – banky
IS musí obsahovať všetky potrebné informácie pre  bankové operácie v tuzemskom a zahraničnom platobnom styku.
V systéme ISUF sa pre programové obdobie 2007-2013 na úrovni platobnej jednotky prevzmú výdavkové rozpočtové účty zriadené v Štátnej pokladnici. V prípade potreby doplnenia ďalších bankových účtov – príjmových a iných bežných účtov, je ich možné v ISUF dopĺňať.
Na úrovni certifikačného orgánu sú nadefinované nové ID bankových účtov pre  programové obdobie 2007 - 2013. Idenifikátory bankových účtov pre obdobie 2007-2013   začínajú znakmi „CO“a poradovým číslom bakového účtu.
Na úrovni ID bankového účtu budú definované nové analytické účty HK. 

Syntetické  účty účtového rozvrhu na úrovni platobnej jednotky a ich obsahová náplň :

211 - Financovanie výdavkov rozpočtových organizácií
Na tomto účte sa účtujú najmä špecifické účtovné prípady, pri ktorých je potrebné účtovať vyrovnanie salda príjmov a výnosov rozpočtového hospodárenia a salda výdavkov a nákladov rozpočtového hospodárenia. Takéto prípady vznikajú najmä pri úhrade pohľadávok.

213 - Transfery
Na tomto účte sa účtujú bežné alebo kapitálové transfery poskytované konečným prijímateľom/príjemcom pomoci prostredníctvom výdavkov  platobnej jednotky.

215 -  Zúčtovanie nedaňových príjmov,
V prospech tohto účtu sa účtujú sumy nedaňových príjmov  platobnej jednotky v momente vzniku nároku na ich zaplatenie  so súvzťažným zápisom na ťarchu príslušného účtu v účtovej triede 3 – Zúčtovacie vzťahy.	

234 - Výdavkový rozpočtový účet
Na tomto účte sa účtuje realizácia všetkých  rozpočtových výdavkov uskutočnených z rozpočtového výdavkového účtu platobnej jednotky.

235 - Príjmový rozpočtový účet
Na tomto účte sa účtujú rozpočtové príjmy prijaté na rozpočtové príjmové účty platobnej jednotky.

262 - Peniaze na ceste
Na tomto účte sa účtujú prevody medzi účtami účtovnej jednotky.

314 - Poskytnuté prevádzkové preddavky
Na tomto účte sa  účtujú prostriedky poskytnuté konečnému prijímateľovi /príjemcovi pomoci na základe žiadosti o zálohovú platbu alebo žiadosti o predfinancovanie do predloženia dokumentácie preukazujúcej uskutočnenie výdavku KP/PP, t.j. do zúčtovania zálohovej platby alebo do zúčtovania predfinancovania.  

378 - Iné pohľadávky
Na tomto účte sa účtujú najmä pohľadávky platobnej jednotky  voči platobnému orgánu,  pohľadávky voči konečnému prijímateľovi z titulu nezrovnalostí.

379 - Iné záväzky
Na tomto účte sa účtujú  najmä záväzky voči konečnému prijímateľovi/príjemcovi pomoci. 

430 - Finančné náklady
Na tomto účte sa účtujú najmä náklady peňažného styku.

98x - 99x - Podsúvahové účty
V rámci týchto účtových skupín sú vytvorené technické účty a účet na ktorom sa zaznamenávajú žiadosti o zálohovú platbu  KP/PP.

Uzávierkové účty:
961 - Začiatočný účet súvahový
962 - Konečný účet súvahový
964 - Saldo výdavkov a nákladov rozpočtového hospodárenia
965 - Saldo príjmov a výnosov rozpočtového hospodárenia

Analytická evidencia a analytické účty

Kritériá analytickej evidencie
Analytická evidencia a analytické účty k syntetickým účtom sú vytvárané tak, aby boli zabezpečené požiadavky na zostavenie účtovnej závierky a predkladanie údajov  podľa pokynu MF SR, ktorým sa ustanovuje rozsah, spôsob a termíny predkladania údajov na hodnotenie plnenia verejného rozpočtu a zabezpečené  sledovanie priebehu financovania projektov, s nimi súvisiacich pohľadávok a záväzkov podľa kritérií, ktoré vyplývajú z pravidiel financovania projektov
V rámci analytickej evidencie sa uplatňujú:
-	číselné kódy rozpočtovej klasifikácie,
-	číselné kódy zdrojov financovania  (platná príručka na zostavenie návrhu rozpočtu verejnej správy),
-	číselné kódy rozpočtového programu (§ 6 ods. 5 písm. b zákona č. 523/2004 Z.z. o rozpočtových pravidlách verejnej správy a o zmene a doplnení niektorých zákonov),
-	číslo investičnej akcie,
-	číselné kódy programov, priorít, opatrení - eurokódy.
   
Analytické účty 
Analytické účty účtového rozvrhu sú tvorené na  3 pozície . Každý účtovný okruh v ISUF má vlastný účtový rozvrh.  Účtový rozvrh možno v prípade potreby  dopĺňať  na základe písomnej požiadavky platobnej jednotky.

3.3 Doklady
Každý  spracovaný účtovný prípad v informačnom systéme  je uchovaný vo forme dokladu, pričom len doklady úplné a korektné je možné v systéme uchovať. 

Dátum dokladu	Pri záväzkoch voči KP – dátum prijatia rezervácie do ISUF
Pri záväzkoch CO voči PJ – dátum schválenia súhrnnej žiadosti o platbu certifikačným orgánom
Pri pohľadávkach PJ voči CO – dátum schválenia súhrnnej žiadosti o platbu certifikačným orgánom
Pri pohľadávkach voči KP – dátum dokumentu identifikujúceho vznik pohľadávky
Pri bankových operáciách – dátum pripísania, odpísania prostriedkov z účtu organizácie	
Dátum účtovania	Je dátumom, ku ktorému sa vykoná aktualizácia zostatkov účtov hlavnej knihy, z pohľadu čerpania výdavkov a plnenia príjmov, dátum účtovania je dátum viazania prostriedkov v rozpočte organizácie.	
Druh dokladu	Určuje priradenie číselného intervalu pre doklady v ISUF	
Číslo dokladu	Interné pridelenie čísla dokladu ovplyvňuje číselná rada priradená k druhu dokladu	
Účtovný okruh	Napr. 1100	
Referencia	Variabilný symbol - povinné pole pre PP v ŠP (10 miestny numerický kód)	
Text hlavičky dokladu	Krátky popis spracovávaného účtovného prípadu	

Obsahová náplň  povinne zadávaných polí dokladu:
•	Účtovací kľúč – určuje  ľavú stranu účtu alebo pravú stranu účtu, resp. stranu účtu Má dať alebo stranu účtu Dal
•	Účet 
•	Finančná položka, fond, finančné stredisko, funkčná oblasť – určuje vzťah k rozpočtu PJ, najmä rozpočtovú klasifikáciu 
•	Dáta pre platbu
•	Textové pole na položke dokladu – využívajú sa prednastavené hodnoty
•	Prvok ŠPP – určuje vzťah k rozpočtu projektu 
•	Pracovný úsek – určuje vzťah k príslušnému fondu 

Druhy dokladov:

Druh dokladu	Popis	 Typ účtu	DD  storno	Text hl.dokl.	Pov. pole	číselný interval 	 	
 	 	 	 	povin.	refer	od	do	
AB 	Doklad vyrovnania	DKMS	AB 	    	 	500000	699999	
BV	Banka – platba, prijatá, odoslaná	DKMS	BV	 	X	500000	59999	
ZA	Záväzok	DKMS 	ZA	X	x	200000	299999	
PO	Pohľadávka	DKMS	PO	X   	x	100000	199999	
ZP	Preddavok - záloha	DKMS	ZP	X   	x	410000	419999	
PR	Preddavok - pred financovania.	DKMS  	PR	X   	x	420000	429999	
PO	Požiadavka na prieb. platbu PO-ES	DKMS	PO	X   	x	100000	199999	
ID, SA	Interný dokument	 DKMS	ZP	    	 	900000000	99999999	

4.  Popis účtovných prípadov vznikajúcich na platobnej jednotke a ich účtovanie

Účtovné prípady sú uvedené v nadväznosti na systém finančného riadenia štrukturálnych fondov, Kohézneho fondu a Európskeho fondu pre rybné hospodárstvo. 

Kód transakcie umožňuje automatické nastavenie do procesu v ISUF, kde sa má vykonať daný úkon.
Deň uskutočnenia účtovného prípadu sa v ISUF zadáva ako deň účtovania.

4.1 Účtovné prípady na PJ súvisiace so schvaľovaním žiadostí prijímateľov
Po schválení žiadostí prijímateľa v ITMS sa spracovávajú žiadosti prijímateľa v ISUF v závislosti od druhu žiadosti a typu prijímateľa.

Výsledkom spracovania žiadosti prijímateľa o platbu v ISUF je povinnosť PJ
-	uskutočniť výdavok
alebo
-	uskutočniť rozpočtové opatrenie

Na úrovni PJ  sa účtujú na súvahových účtoch alebo zaznamenávajú na podsúvahových účtoch schválené žiadosti  prijímateľa doložené príslušnou dokumentáciou,  na základe ktorých vzniká povinnosť uskutočniť výdavok z prostriedkov a účtov platobnej jednotky alebo sa zúčtováva výdavok platobnej jednotky nasledovne :
a)	ako záväzok na účte 379, ak  prijímateľ žiada o preplatenie ním uskutočnených a doložených  výdavkov formou žiadosti o priebežnú platbu alebo záverečnú platbu alebo žiada o zúčtovanie zálohovej platby alebo predfinancovania, čo dokladá dokumentáciou, ktorou preukazuje ním uskutočnené výdavky ,
b)	ako záznam na podsúvahovom účte 980, ak prijímateľ žiada o poskytnutie prostriedkov na  uskutočnenie výdavkov  formou žiadosti o zálohovú platbu alebo žiadosti o predfinancovanie. 

Schválené žiadosti prijímateľa doložené príslušnou dokumentáciou na základe ktorých sa vykonáva rozpočtové opatrenie sa na úrovni PJ neúčtujú. 

Účtovné prípady účtované ako záväzky PJ na súvahovom účte 379

Záväzky na účte 379 sa účtujú podľa typu prijímateľa nasledovne:
379 100 záväzky prijímateľa typu KPP S 
        200 záväzky prijímateľa typu KPP P 
        900 záväzky prijímateľa typu KPP R 

4.1.1 Účtovanie záväzku  voči KP/PP na základe žiadosti o priebežnú alebo záverečnú platbu
Deň uskutočnenia
účtovného prípadu
	Popis účtovného prípadu	
Účtovný zápis
	
		MD	D	
Deň schválenia žiadosti 
(žiadosť sa považuje za schválenú schválením súhrnnej žiadosti o platbu certifikačným orgánom)	Zaúčtovanie záväzku	213 x00	379*	
	Doklady	Príslušná žiadosť, prehlásenie o overení a dokumentácia preukazujúca výdavky prijímateľa	
Znak * vyjadruje použitú analytickú evidenciu podľa typu prijímateľa 

4.1.2 Účtovanie záväzku  voči prijímateľovi na základe žiadosti o zúčtovanie zálohovej platby alebo žiadosti o zúčtovanie predfinancovania

Deň uskutočnenia 
účtovného prípadu	Popis účtovného prípadu	
Účtovný zápis
	
		MD	D	
Deň schválenia žiadosti 
(žiadosť sa považuje za schválenú schválením súhrnnej žiadosti o platbu certifikačným orgánom)	Zaúčtovanie záväzku

Zúčtovanie zálohovej platby alebo predfinancovania	213 x00

379*	379*

314 x00	
	Doklady	Príslušná žiadosť, prehlásenie o overení a dokumentácia preukazujúca výdavky prijímateľa	
Znak * vyjadruje použitú analytickú evidenciu podľa typu prijímateľa 

4.1.3 Zaznamenanie schválenej žiadosti o zálohovú platbu  alebo žiadosti o predfinancovanie na podsúvahovom účte
Žiadosť o zálohovú platbu sa zaznamenáva na podsúvahovom  účte 98x314 s použitím znaku OHK – Z alebo OHK  R.

4.2 Účtovné prípady na PJ súvisiace so spracovaním platieb
4.2.1 Platba prijímateľovi, voči ktorému bol účtovaný záväzok na účte 379
Uskutočnená platba konečnému prijímateľovi/príjemcovi pomoci sa zaúčtuje ako výdavok z príslušného účtu PJ a zníženie záväzku voči prijímateľovi. 

Deň uskutočnenia účtovného prípadu	Popis účtovného prípadu	
Účtovný zápis
	
		MD	D	
Deň uskutočnenia výdavku z účtu
	Zaúčtovanie zrealizovanej platby	
379 *
	
234 0x0
	
	Doklady	Výpis zo štátnej pokladnice 	
Znak * vyjadruje použitú analytickú evidenciu podľa typu prijímateľa

 4.2.2 Poskytnutie zálohovej platby  alebo predfinancovania prijímateľovi
Poskytnutie zálohovej platby  alebo predfinancovania  sa účtuje ako poskytnutie preddavku.
Pri účtovaní platby sa zruší záznam na účte 98x314.

Deň uskutočnenia účtovného prípadu	Popis účtovného prípadu	
Účtovací predpis
	
		MD	D	
Deň uskutočnenia výdavku z účtu	Poskytnutie zálohovej platby	314 x00	234 0x0	
	Doklady	Výpis zo štátnej pokladnice	

4.3 Účtovné prípady na PJ súvisiace s predkladaním súhrnných žiadostí o platbu z PJ na CO 
a s prevodom peňažných prostriedkov EÚ z osobitného účtu CO na príjmové rozpočtové účty PJ

4.3.1 Účtovanie pohľadávky voči CO na základe súhrnnej žiadosti o platbu
Na základe súhrnnej  žiadosti o platbu sa zaúčtuje pohľadávka PJ voči CO za uskutočnené oprávnené výdavky  v sume zodpovedajúcej podielu EÚ. 
Deň uskutočnenia účtovného prípadu	Popis účtovného prípadu	
Účtovací predpis
	
		MD	D	

Deň schválenia žiadosti na CO	Zaúčtovanie  súhrnnej žiadosti o preplatenie oprávnených výdavkov z prostriedkov EÚ	
378 x00
	
215 x00
	
	Doklady	Súhrnná žiadosť o platbu a čiastkový výkaz výdavkov	

4.3.2 Prevod peňažných prostriedkov  z osobitného účtu CO pre prostriedky EÚ na príjmový rozpočtový účet PJ 

Deň uskutočnenia účtovného prípadu	
Popis účtovného prípadu	
Účtovací predpis
	
		MD	D	
Deň kedy boli prostriedky pripísané na rozpočtový príjmový účet PJ
	Pripísanie peňažných prostriedkov na rozpočtový príjmový účet PJ  prevedených na základe súhrnnej žiadosti o platbu	2350xx *	378 x00	
	Doklady	Výpis zo štátnej pokladnice	
*Znak x znamená použitie analytického účtu pre príjmový účet  PJ príslušného programového dokumentu. 

4.4 Spracovanie dokladov v module FI

Predbežné obstaranie dokladov FI
V  programovom období 2007 – 2013 sa uplatní predbežné účtovanie – prijatej žiadosti o platbu  a súbežne rezervácia žiadosti – záväzkovanie v ŠP.

Účtovanie na účet HK
V  programovom období 2007-2013 priamo na účty hlavnej knihy účtujú operácie súvisiace s projektom  (nákladové účtovníctvo) vrátane účtovania na podsúvahových účtoch.
Pri všetkých účtovných prípadoch na účtoch hlavnej knihy je v ISUF potrebné zadávať polia, ktoré súvisia s rozpočtom projektu a štátnym rozpočtom PJ. Ak daný účtovný prípad nesmie vytvárať doklady k rozpočtom, je nutné napĺňať polia štatistickými hodnotami obdobne ako v programovom období 2004 - 2006. Použitie konkrétnej rozpočtovej klasifikácie a konkrétneho prvku ŠPP vytvára doklady obliga resp. čerpania prostriedkov v rozpočte štátnom a v rozpočte projektu. 

Zmeny dokladu
Zmeny v zaúčtovanom doklade je možné vykonať len v takých poliach, ktoré negenerujú doklady v rozpočte projektu, v rozpočte platobnej jednotky v rámci informačného systému.  Čiastka v doklade po zaúčtovaní je nemeniteľná. 
Ostatné polia sú predmetom nastavenia podmienok pre vykonávanie zmien. 

Spracovanie dokladov na účtoch partnera – dodávateľa (záväzky)
Systém ISUF predpokladá dva typy záväzkov:
•	Na certifikačnom orgáne - záväzok  voči Platobnej jednotke zo súhrnnej žiadosti o platbu.
Doklad záväzok na úrovni CO bude generovaný automaticky na základe prijatej súhrnnej žiadosti o platbu z ITMS.
•	Na platobnej jednotke – záväzky voči partnerovi (formou FI dokladu (partner súkromný sektor, príspevková organizácia), formou rozpočtového dokladu (partner rozpočtová organizácia)
Systém ISUF  zabezpečuje vo vzťahu k partnerovi:
-	účtovanie, evidencia žiadostí o platbu

Podľa typu žiadostí predpokladáme na úrovni partnerov v záväzkovom vzťahu tieto typy dokladov:
- evidencia a následné účtovanie záväzku z priebežných žiadostí
- evidencia  a následné účtovanie poskytnutých záloh – žiadosti o zálohové platby
- evidencia  a následné účtovanie poskytnutých pred financovaní – žiadosti o pred financovanie
- evidencia a následné zúčtovania žiadosti  k pred financovaniu
- evidencia a následné zúčtovania žiadosti  k zálohovým platbám
- pri žiadostiach o platbu ISUF – automatické spracovanie  vstupov do záväzku v ŠP (zmena v záväzkovaní)
- spracovanie platobných príkazov s kontrolou na potvrdený vstup do záväzku so ŠP
- spracovanie platobných príkazov z mimo rozpočtových bežných účtov
- odoslanie platobných príkazov na spracovanie v ŠP
- spracovanie výpisov odoslaných platieb

Druhy dokladov pre evidenciu žiadosti o platbu na PJ (pre rezervačné doklady):
Predpokl. výdavky	Druh dokl	text dokladu	Číselný interval od	Číselný interval od	
30	PP	Evidencia žiadostí KP- ŽoPP	500000000	599999999	
30	PR	Evidencia žiadostí KP- ŽoPR	300000000	399999999	
30	ZA	Evidencia žiadostí KP- ŽoZ	200000000	299999999	
30	ZP	Evidencia žiadostí KP- ŽoZP	400000000	499999999	
30	ZZ	Evidencia žiadostí KP- ŽoZ	600000000	699999999	
Zálohové platby  a predfinancovanie 
Prijatie žiadosti o predfinancovanie a zálohovú platbu je v ISUF evidované vo forme „rezervačného dokladu – predpokladaný výdavok“. 
Ak zálohová platba je pre partnera  typu S, P, automaticky ISUF vygeneruje doklad do účtovníctva v pod súvahovej evidencii. Záväzkovanie do ŠP ihneď po prijatí žiadosti  a zaevidovaní v ISUF.
Na účtoch partnerov - typu S,P- pre druhé programové obdobie sa predpokladajú dva druhy preddavkov: 
•	žiadosti o zálohové platby – OHK  „Z“ 
•	žiadosti o pred financovanie – OHK „R“   

Zaúčtovanie poskytnutého preddavku – zálohová platba:
DAL:		234XXX
MD:		3141xx         (partner typu S,P)

Zaúčtovanie poskytnutého preddavku – predfinacovania:
DAL:		234xxx
MD:		3142xx         (partner typu S,P)

Ak partner na žiadosti je typu „R“, prijatá žiadosť je zaevidovaná v ISUF ako rezervačný doklad, súčasne  žiadosť je odosielaná na spracovanie do RIS-MÚR.  Po aktivácii ELÚRu v MÚR a po prijatí informácie o aktivácii, v ISUF je automaticky spracovaný rozpočtový doklad – Zníženie rozpočtu na PJ. 

Žiadosti  o priebežnú platbu, zúčtovanie  predfinancovania, zúčtovanie zálohovej platby
Prijatie žiadosti o platbu sa prvotne v ISUF eviduje vo forme  „rezervačného dokladu – predpokladaný výdavok“.
Ak partner na žiadosti o platbu je typu „S,P“ z dokladu „rezervácie „ v ISUF sa odosiela požiadavka na vstup do záväzku do ŠP cez definované rozhranie. V doklade rezervácie sa predpokladá možnosť vykonania zmien – zmena splatnosti, zmena čiastky na položke, zmena rozpočtovej klasifikácie. Po obdržaní zmeny v žiadosti z ITMS, ISUF posiela zmenu do ŠP k pôvodnému vstupu do záväzku. 

Ak partner na žiadosti o platbu je typu  „R“, po zaradení žiadosti o platbu do súhrnnej žiadosti odosiela ISUF do MÚR informáciu o schválení a zaradení do súhrnnej žiadosti. MÚR aktivuje k žiadosti príslušný ELÚR. ISUF obdrží  rozpočtové opatrenia, spracuje doklad v rozpočte „zníženie rozpočtu na platobnej jednotke“.

Vytvorenie dokladu  v systéme ISUF
Zúčtovanie k zálohovým platbám a zúčtovanie k predfinancovaniu – evidencia dokladu žiadosti o zúčtovanie formou rezervačných dokladov – predpokladané výdavky.
Po zaradení žiadosti o zúčtovanie  do súhrnnej žiadosti  dôjde k vzájomnému zúčtovaniu dokladov zálohovej platby (predfinancovanie) s dokladom zúčtovanie k zálohovej platbe (predfinancovaniu).
Nezúčtované pred financovanie, zálohová platba zostáva v ISUF ako otvorená položka na dokladoch .